
ΠΕ ΡΙΕΧΟΜΕ ΝΑ 
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στην οδό Ασωμάτων 
43, στην Αθήνα, για αρχαιολογικούς σκοπούς. 

Αναγκαστική απαλλοτρίωση ακινήτου στο Λιμένα Θάσου 
Ν. Καβάλας, για αρχαιολογικούς σκοπούς. ... 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χρήσεων γης και όρων και περιορισμών δόμη¬ 
σης σε περιοχές εκτός σχεδίου και εκτός ορίων του οι¬ 
κισμού Κυψέλης προϋφισταμένου του έτους 1923 της 
Κοινότητας Κυψέλης της νήσου Αίγινας Νομ. Αττι¬ 
κής. 

ΑΠΟΦΑΣΕΙΣ 

Επίσπευση από το Δημόσιο της διάνοιξης της νέας Λεω¬ 
φόρου Βυζαντίου (επί του ρέματος Ποδονίφτη) στο 
Δήμο Νέας Ιωνίας Νομ. Αττικής. 4 

Χαρακτηρισμός ως διατηρητέου κτιρίου που βρίσκεται 
εντός του ρυμοτομικού σχεδίου Αθηνών και καθορι¬ 
σμός ειδικών όρων και περιορισμών δόμησης αυτού. 5 


ΑΠΑΛΛΟΤΡΙΩΣΕΙΣ. 

ΑΠΟΦΑΣΕΙΣ 

Αριθ. 1139914/8450/0010 (1) 

Αναγκαστική απαλλοτρίωση ακινήτου στην οδό Ασωμάτων 
43, στην Αθήνα, για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων», οε συνδυασμό με τις διατάξεις 
του Β. Δ/τος 139/1971 «περί της αρμοδιότητες των Νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του άρθρου 1 του Ν. ΒΡΞΖ/1893 «περί 
αναγκαστικής απαλλοτρίωσης ακινήτων προς συντήρησιν 
ή ανεϋρεσιν αρχαιοτήτων». 

3. Το από 30.4.1993 απόσπασμα πρακτικού από τη συ¬ 
νεδρίαση με αριθ. 22/1989 του Κεντρικού Αρχαιολογικού 
Συμβουλίου. 


4. Την Γ.Υ. 5246/14.10.1993 (ΦΕΚ 829/Β7 
20.10.1993) κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των Υπουργού Οικονομικών στους Υφυπουργούς Οικονο¬ 
μικών, αποφασίζουμε: 

Κηρύσσουμε την αναγκαστική απαλλοτρίωση ακινήτου 

1 για λόγους δημόσιας ωφέλειας και ειδικότερα για την προ¬ 
στασία, συντήρηση και ανάδειξη του αρχαιολογικού χώρου 

2 του κεραμεικού και την συνέχιση των ανασκαφών, έκτα¬ 
σης συνολικού εμβαδού 313,60 μ2 που βρίσκεται στο 
Νομό Αττικής και επί της οδού Ασωμάτων αριθ. 43 και ει- 
κονίζεται με κλίμακα 1:200 και με στοιχεία Α-Β-Γ-Δ-Α 
στο από 7.4.1993, και με Α/Α 2549 κτηματολογικό διά¬ 
γραμμα - πίνακα, το οποίο έχει συντάξει ο θ. Καλαμπάκος 
και έχει θεωρήσει ο Προϊστάμενος Αποτυπώσεων και Συ- 
ντηρήσεως Κτιρίων του ΤΑΠΑ Μιχαήλ Μαυραϊδής στις 
9.4.1993. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο Μουρτζίνος Ιωάννης. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Αρχαιολογικών Πόρων και Απαλλο¬ 
τριώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΜΕΛΙΝΑ ΜΕΡΚΟΥΡΗ 

-♦- 

Αριθ. 1140183/8447/0010 (2) 

Αναγκαστική απαλλοτρίωση ακινήτου στο Λιμένα Θάσου 
Ν. Καβάλας, για αρχαιολογικούς σκοπούς. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστι¬ 
κών απαλλοτριώσεων», σε συνδυασμό με τις διατάξεις του Β. 
Δ/τος 139/1971 «περί της αρμοδιότητος των Νομαρχών 
προς κήρυξιν αναγκαστικών τινων απαλλοτριώσεων». 

2. Τις διατάξεις του άρθρου 1 του Ν. ΒΡΞΖ/1893 «περί 
αναγκαστικής απαλλοτρίωσης ακινήτων προς συντήρησιν ή 
ανεύρεσιν αρχαιοτήτων». 

3. Το από 21.1.1986 απόσπασμα πρακτικού από τη συνε¬ 
δρίαση του Κεντρικού Αρχαιολογικού Συμβουλίου με αριθ. 
43/17.12.1985. 

4. Την Γ.Υ. 5246/14.10.1993 (ΦΕΚ 829/Β720.10.1993) 
κοινή απόφαση του Πρωθυπουργού και του Υπουργού Οικο¬ 
νομικών, σχετικά με ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση ακινήτου για 
λόγους δημόσιας ωφέλειας και ειδικότερα για την προστασία, 
ανάδειξη και συντήρηση του αρχαίου τείχους στο Λιμένα Θά¬ 
σου, έκτασης εμβαδού 1.510,96 μ2, που βρίσκεται στη θέση 
Λιμένα Θάσου Ν. Καβάλας, και εικονίζεται σε κλίμακα 1:200 
και με στοιχεία 2-3-4-5-6-7-26-25-24-23-22-21- 
2 στο από 19.1.1987 και με Α/Α 2019 κτηματολογικό διά- 
γραμμα-πίνακα του Μ. Μαθέα, το οποίο έχει θεωρήσει ο 
Προϊστάμενος της Διεύθυνσης Αποτυπώσεων και Συντηρή- 
σεως Κτιρίων του ΤΑΠΑ Μιχαήλ Μαυράίδής στις 5.8.1992. 

Στην έκταση που απαλλοτριώνεται προβάλλει δικαιώματα 
κυριότητας ο X. Μαρωνίτης. 

Η απαλλοτρίωση κηρύσσεται υπέρ του Δημοσίου και με δα¬ 
πάνη του Ταμείου Αρχαιολογικών Πόρων και Απαλλοτριώ¬ 
σεων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 3 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΜΕΛΙΝΑ ΜΕΡΚΟΥΡΗ 

- »- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(3) 

Καθορισμός χρήσεων γης και όρων και περιορισμών δόμησης 

σε περιοχές εκτός σχεδίου και εκτός ορίων του οικισμού 

Κυψέλης προϋφισταμένου του έτους 1923 της Κοινότη¬ 
τας Κυψέλης της νήσου Αίγινας Νομ. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1 και 2) του Ν. 1337/ 
1983 «επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις- (ΦΕΚ 33/Α'), όπως τροποποιή¬ 
θηκε με την παρ. 14 του άρθρου 8 του Ν. 1512/1985 «τροπο¬ 
ποίηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (ΦΕΚ 
4/Α'). 

2. Τις διατάξεις του άρθρου 23 παρ. 1 (εδ. ιδ') του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/ 
Α). 

3. Τις 58/1989 και 82/1991 γνωμοδοτήσεις του Κοινοτι¬ 
κού Συμβουλίου Κυψέλης. 

4. Τις 2/συν. 35/1991, 10/συν. 1/1992 και 2/0υν. 31/ 

1993 γνωμοδοτήσεις της Εκτελεστικής Επιτροπής του Οργα¬ 
νισμού της Αθήνας. 

5. Τις 160/1990,175/1990 και 118/1992 γνωμοδοτήσεις 
του Κεντρικού Συμβουλίου Χωροταξίας, Οικισμού και Περι¬ 
βάλλοντος. 

6. Τις διατάξεις του άρθρου 29Α του Ν. 1558/1985, όπως 
αυτό προστέθηκε με το άρθρο 27 του Ν. 2081 /92 (ΦΕΚ 154/ 
Α ) και το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α. 

7. Την 449/1993 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 


Αρθρο 1 

Καθορίζονται κατά ζώνες Α, Α1, Β, Γ, Δ, Δ1, Τ και Ε, χρή¬ 
σεις γης και όροι και περιορισμοί δόμησης σε εκτός σχεδίου 
περιοχές και εκτός ορίων του οικισμού Κυψέλης που προϋφί- 
σταται του έτους 1923 της Κοινότητας Κυψέλης της νήσου 
Αίγινας (Νομ. Αττικής), που βρίσκονται μέσα στα όρια της Ζώ¬ 
νης Οικιστικού Ελέγχου (Ζ.Ο.Ε.), που καθορίστηκε με το από 
22.6.1983 Π. Δ/γμα (ΦΕΚ 284/Δ), όπως φαίνεται στο σχε¬ 
τικό χρωματισμένο πρωτότυπο διάγραμμα οε κλίμακα 
1:5.000, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 79750/1993 πράξη 
του και που αντίτυπό του σε φωτοσμίκρυνση δημοσιεύεται με 
το παρόν διάταγμα ως εξής: 

Α. Ζώνη Α: 

Στη ζώνη αυτή περιλαμβάνεται η περιοχή του αρχαιολογι¬ 
κού χώρου «Λεόντι» (Υ.Α. 2252/66/26.3.66, ΦΕΚ 175/Β ), 
στην οποία απαγορεύεται κάθε δόμηση. 

Β. Ζώνες Α1. 

Στις παραπάνω ζώνες περιλαμβάνονται δασικές εκτάσεις 
στις οποίες απαγορεύεται κάθε δόμηση. 

Γ. Ζώνη Β. 

1. Στην παραπάνω ζώνη επιτρέπονται οι χρήσεις αθλητικών 
εγκαταστάσεων, ελευθέρων κοινοχρήστων χώρων, χώρων 
αναψυχής και γεωργικών αποθηκών. 

2. Το κατώτατο όριο αρτιότητας καθώς και οι λοιποί όροι και 
περιορισμοί δόμησης ορίζονται ως εξής: 

α) Κατώτατο όριο αρτιότητας: 20.000 τ.μ. 
β) Κατά παρέκκλιση θεωρούνται άρτια και οικοδομήσιμα τα 
γήπεδα εφόσον συντρέχουν αθροιστικά οι εξής προϋποθέ¬ 
σεις: να υφίστανται στις 7.7.1983 (ημερομηνία δημοσίευσης 
του από 22.6.1983 Π. Δ/τος) (ΦΕΚ 284/Δ ) και να έχουν τα 
ελάχιστα όρια αρτιότητας κατά τις αντίστοιχες ημερομηνίες, 
όπως ορίζονται με τις διατάξεις των παρ. 1 και 2 του άρθρου 1 
του από 24.5.1985 Π. Δ/τος (ΦΕΚ 270/Δ). 
γ) Μέγιστο εμβαδόν κτιρίου: είκοσι (20) τ.μ. 
δ) Μέγιστο επιτρεπόμενο ύψος των κτιρίων: τέσσερα (4) 
μέτρα μετρούμενο από το γύρω φυσικό έδαφος. 

ε) Για τους λοιπούς όρους και περιορισμούς δόμησης 
εφαρμόζονται οι διατάξεις των από 6.10.1978 (ΦΕΚ 538/Δ ) 
και 24.5.1985 (ΦΕΚ 270/Δ ) Π. Δ/των, όπως ισχύουν. 

στ) Απαιτείται έγκριση της Αρχαιολογικής Υπηρεσίας για 
την έκδοση κάθε οικοδομικής άδειας και την εκτέλεση πόσης 
φύσεως έργων. 

Δ. Ζώνη Γ. 

1. Στη ζώνη αυτή περιλαμβάνεται η περιοχή από τον παρα¬ 
λιακό δρόμο έως τη θάλασσα και επιτρέπονται οι χρήσεις κοι¬ 
νοχρήστων χώρων και δημοτικών ή δημοσίων εγκαταστάσεων 
λουομένων. 

2. Το κατώτατο όριο αρτιότητας καθώς και λοιποί όροι και 
περιορισμοί δόμησης ορίζονται ως εξής: 

α) Κατώτατο όριο αρτιότητας: 20.000 τ. μέτρα, 
β) Κατά παρέκκλιση θεωρούνται άρτια και οικοδομήσιμα τα 
γήπεδα εφόσον συντρέχουν αθροιστικά οι εξής προϋποθέ¬ 
σεις: να υφίστανται στις 7.7.1983 (ημερομηνία δημοσίευσης 
του από 22.6.1983 Π. Δ/τος) (ΦΕΚ 284/Δ ) και να έχουν τα 
ελάχιστα όρια αρτιότητας κατά τις αντίστοιχες ημερομηνίες, 
όπως ορίζονται με τις διατάξεις των παρ. 1 και 2 του άρθρου 1 
του από 24.5.1985 Π. Δ/τος (ΦΕΚ 270/Δ ). 
γ) Μέγιστο εμβαδόν κτιρίου: είκοσι (20) τ.μ. 
δ) Μέγιστο επιτρεπόμενο ύψος των κτιρίων: τρία (3) μέτρα 
μετρούμενο από το γύρω φυσικό έδαφος. 

ε) Για τους λοιπούς όρους και περιορισμούς δόμησης 
εφαρμόζονται οι διατάξεις του από 24.5.1985 Π. Δ/τος (ΦΕΚ 
270/Δ ), όπως ισχύουν. 

Ε. Ζώνες Δ. 

Περιλαμβάνουν εκτάσεις μεταξύ του νέου ορίου του οικι¬ 
σμού που καθορίστηκαν με τις 442769/480/25.5.1990 και 
437424/2175/5.10.1990 αποφάσεις του Νομάρχη Πειραιά 
και του παλαιού ορίου. 

1. Στις ζώνες επιτρέπονται οιχρήοεις κατοικίας, γεωργικών 
αποθηκών και εγκαταστάσεων εξυπηρέτησης γης υψηλής 
παραγωγικότητας, υδατοδεξαμενών, αντλιοστασίων και φρε- 
άτων, αθλητικών εγκαταστάσεων, θρησκευτικών χώρων, κτι¬ 
ρίων κοινής ωφέλειας (ΔΕΗ - ΟΤΕ - Ύδρευση) και καταστη- * 
μάτων ειδών καθημερινής χρήσης. 

2. Το κατώτατο όριο αρτιότητας καθώς και οι λοιποί όροι και 
περιορισμοί δόμησης ορίζονται ως εξής: 

α) Κατώτατο όριο κατάτμησης και αρτιότητας: 20.000 τ.μέ- 
τρα, 

β) Κατά παρέκκλιση θεωρούνται άρτια και οικοδομήσιμα τα 
γήπεδα τα οποία δημιουργήθηκαν νόμιμα μέχρι τις 
22.6.1983, σύμφωνα με τις εκάστοτε προϊσχύουσες διατά¬ 
ξεις. ί 

γ) Μέγιστη επιτρεπόμενη συνολική επιφάνεια ορόφων ορί¬ 
ζεται: 

-για εμβαδόν γηπέδου 300 τ.μ. επιφάνεια ορόφων 100 τ.μ. 
-για εμβαδόν γηπέδου μέχρι 2.000 τ.μ. επιφάνεια ορόφων 
100+(Ε-300/34. 

-για εμβαδόν γηπέδου μέχρι 4.000 τ.μ. επιφάνεια ορόφων 
150+(Ε-2000/40. 

-για εμβαδόν γηπέδου από 4.000 τ.μ. και άνω επιφάνεια 
ορόφων 200+0,01 (Ε-4000), όπου Ε εμβαδόν γηπέδου. 

δ) Το μέγιστο επιτρεπόμενο ύψος ορίζεται σε 4 μέτρα για 
έναν όροφο και σε 7,50 μέτρα για δύο ορόφους μετρούμενο 
από το γύρω φυσικό έδαφος. 

ε) Σε περίπτωση κατασκευής κεκλιμμένης στέγης το ύψος 
του κτιρίου προσαυξάνεται κατά 1,5 μέτρα. 

στ) Για τους λοιπούς όρους και περιορισμούς δόμησης 
εφαρμόζονται οι διατάξεις των από 6.10.1978 (ΦΕΚ 538/Δ) 
και 24.5.1985 {ΦΕΚ 270/Δ) Π. Δ/των, όπως ισχύουν. 

ΣΤ. Ζώνη Δ1. 

1. Η παραπάνω ζώνη ορίζεται στο νοτιοδυτικό τμήμα της 
ζώνης Δ, σε μήκος 900 μ. περίπου και μέχρι τα διοικητικά όρια 
της Κοινότητας. 

2. Επιτρέπονται οι χρήσεις κατοικίας, γεωργικών αποθη¬ 
κών, κτηνοτροφικών κτιρίων, πτηνοτροφικών κτιρίων, δεξα¬ 
μενών, θερμοκηπίων, υδατοδεξαμενών, αντλητικών εγκατα¬ 
στάσεων, φρεατίων. 

3. Το κατώτατο όριο κατάτμησης και αρτιότητας ορίζεται 
σε 20.000 τ. μέτρα. 

4. Κατά παρέκκλιση θεωρούνται άρτια και οικοδομήσιμα τα 
γήπεδα εφόσον συντρέχουν αθροιστικά οι εξής προϋποθέ¬ 
σεις: να υφίστανται στις 7.7.1983 (ημερομηνία δημοσίευσης 
του από 22.6.1983 Π. Δ/τος) (ΦΕΚ 284/Δ - ) και να έχουν τα 
ελάχιστα όρια αρτιότητας κατά τις αντίστοιχες ημερομηνίες, 
όπως ορίζονται με τις διατάξεις των παρ. 1 και 2 του άρθρου 1 
του από 24.5.1985 Π. Δ/τος (ΦΕΚ 270/Δ'). 

α) Για τη χρήση κατοικίας έχουν εφαρμογή οι διατάξεις του 
άρθρου 1 παρ. 5 και του άρθρου 6 παρ. 1 και 2 του από 
24.5.1985 Π. Δ/τος (ΦΕΚ 270/Δ ). 

β) Μέγιστη συνολική εκμετάλλευση γηπέδων για γεωργικές 
αποθήκες 30 τ.μ. 

γ) Για τα θερμοκήπια απαιτείται έγκριση του Υπουργείου 
Γεωργίας. 

δ) Για τις λοιπές χρήσεις ορίζονται: 

-Συντελεστής δόμησης: 0,2. 

-Μέγιστο επιτρεπόμενο ύψος του κτιρίου: 7,5 μ. μετρού¬ 
μενο από το γύρω φυσικό έδαφος. 

ε) Τα ανεγερθησόμενα κτίρια πρέπει να απέχουν από τα 
όρια του γηπέδου 2,5 μέτρα τουλάχιστον. 

ζ) Για τους λοιπούς όρους και περιορισμούς δόμησης εφαρ¬ 
μόζονται οι διατάξεις του από 24.5.1985 Π. Δ/τος (ΦΕΚ 270/ 
Δ), όπως ισχύει. 

Ζ. Ζώνη Τ. 

1. Επιτρέπονται οι χρήσεις: ξενώνες, ξενοδοχεία και λοιπές 
τουριστικές εγκαταστάσεις, κατοικία, εμπορικά καταστή¬ 
ματα, εστιατόρια, αναψυκτήρια και χώροι συνάθροισης κοι¬ 
νού. 

2. Το κατώτατο όριο κατάτμησης και οι λοιποί όροι και πε¬ 
ριορισμοί δόμησης ορίζονται ως εξής: 


α) Κατώτατο όριο κατάτμησης και αρτιότητας: 20.000 τ.μ. 
β) Κατά παρέκκλιση θεωρούνται άρτια και οικοδομήσιμα τα 
γήπεδα εφόσον συντρέχουν αθροιστικά οι εξής προϋποθέ¬ 
σεις: να υφίστανται στις 7.7.1983 (ημερομηνία δημοσίευσης 
του από 22.6.1983 Π. Δ/τος) (ΦΕΚ 284/Δ ) και να έχουν τα 
ελάχιστα όρια αρτιότητας κατά τις αντίστοιχες ημερομηνίες, 
όπως ορίζονται με τις διατάξεις των παρ. 1 και 2 του άρθρου 1 
του από 24.5.1985 Π. Δ/τος (ΦΕΚ 270/Δ ). 

γ) Για τις τουριστικές εγκαταστάσεις κατά παρέκκλιση θεω¬ 
ρούνται άρτια και οικοδομήσιμα εφόσον υφίστανται στις 
7.7.1983: 

ί) τα γήπεδα που προορίζονται για οργανωμένες τουριστι¬ 
κές κατασκηνώσεις και έχουν εμβαδόν 8.000 τ.μ., και 
ϋ) τα γήπεδα που προορίζονται για τις λοιπές τουριστικές 
εγκαταστάσεις και έχουν εμβαδόν 4.000 τ.μ. 

δ) Μέγιστη επιτρεπόμενη συνολική επιφάνεια των κτιρίων 
εμπορικών καταστημάτων, εστιατορίων, αναψυκτηρίων: 150 
τ.μ. 

ε) Μέγιστη επιτρεπόμενη συνολική επιφάνεια των κτιρίων 

συνάθροισης κοινού: 200 τ.μ. 

στ) Μέγιστο επιτρεπόμενο ύψος των κτιρίων: επτά και μισό 
(7,50) μ. μετρούμενο από το γύρω φυσικό έδαφος, που προ¬ 
σαυξάνεται κατά 1,5 μέτρα σε περίπτωση κατασκευής στέ¬ 
γης κεκλιμένης. 

ζ) Για τους λοιπούς όρους και περιορισμούς δόμησης εφαρ¬ 
μόζονται οι διατάξεις των από 6.10.1978 (ΦΕΚ 538/Δ) και 
24.5.1985 (ΦΕΚ 270/Δ') Π. Δ/των, όπως ισχύουν. 

Η. Ζώνη Ε. 

Περιλαμβάνει γεωργικές εκτάσεις. 

1. Στη ζώνη αυτή επιτρέπονται οι χρήσεις γεωργικών απο¬ 
θηκών, κτηνοτροφικών - πτηνοτροφικών εγκαταστάσεων, 
δεξαμενών, θερμοκηπίων, υδατοδεξαμενών, αντλητικών 
εγκαταστάσεων, φρεάτων. 

2. α) Κατώτατο όριο κατάτμησης και αρτιότητας: 20.000 
τ.μ. 

β) Κατά παρέκκλιση θεωρούνται άρτια και οικοδομήσιμα τα 
γήπεδα εφόσον συντρέχουν αθροιστικά οι εξής προϋποθέ¬ 
σεις: να υφίστανται στις 7.7.1983 (ημερομηνία δημοσίευσης 
του από 22.6.1983 Π. Δ/τος) (ΦΕΚ 284/Δ ) και να έχουν τα 
ελάχιστα όρια αρτιότητας κατά τις αντίστοιχες ημερομηνίες, 
όπως ορίζονται με τις διατάξεις των παρ. 1 και 2 του άρθρου 1 
του από 24.5.1985 Π. Δ/τος (ΦΕΚ 270/Δ - ). 

3. Οι όροι και περιορισμοί δόμησης των παραπάνω χρήσεων 
ορίζονται ως εξής: 

α) Για τις γεωργικές αποθήκες: 

-Μέγιστη συνολική επιφάνεια των κτιρίων: 30 τ.μ. 
-Μέγιστο επιτρεπόμενο ύψος των κτιρίων: δύο και μισό 
(2,5) μ. 

β) Για τη χρήση θερμοκηπίων απαιτείται η έγκριση του 
Υπουργείου Γεωργίας, 
γ) Γ ια τις λοιπές χρήσεις: 

-Συντελεστής δόμησης: 0,20. 

-Μέγιστο επιτρεπόμενο ύψος των κτιρίων: επτά και μισό 
(7,50) μ. μετρούμενο από το γύρω φυσικό έδαφος. 

δ) Τα ανεγερθησόμενα κτίρια πρέπει να απέχουν από τα 
όρια του γηπέδου δύο και μισό (2,5) μ. τουλάχιστον. 

ε) Για τους λοιπούς όρους και περιορισμούς δόμησης 
εφαρμόζονται οι διατάξεις του από 24.5.1985 Π. Δ/τος (ΦΕΚ 
270/Δ ), όπως ισχύει. 

θ. Στις παραπάνω περιοχές όπου επιτρέπεται η ανέγερση 
δημοσίων ή δημοτικών κτιρίων κοινής ωφελείας ο καθορισμός 
των χώρων αυτών γίνεται σύμφωνα με τις διατάξεις του άρ¬ 
θρου 26 του Ν. 1337/1983 (ΦΕΚ 33/Α), όπως αντικαταστά- 
θηκε με το άρθρο 8 παράγρ. 13 του Ν. 1512/1985 (ΦΕΚ 
4/Α - ). 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Στον Υπουργώ Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 8 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΟΣΤΑΣ ΛΑΛΙΟΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. Δ12/0/41028 (4) 

Επίσπευση από το Δημόσιο της διάνοιξης της νέας Λεωφόρου 
Βυζαντίου (επί του ρέματος Ποδονίφτη) στο Δήμο Νέας 
Ιωνίας Νομ. Αττικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τα δ/τα ρυμοτομίας, 8.8.75 (ΦΕΚ 195/Δ775), όπως 
τροποποιήθηκε με το Δ/γμα 5.5.93 (ΦΕΚ 562/Δ793), 3.9.76 
(ΦΕΚ 299/Δ776), 23.8.79 (ΦΕΚ 572/Δ/79), 12.8.87 (ΦΕΚ 
1013/Δ787). 

2. Τις διατάξεις του Ν. Δ/τος 17.7.1923 «περί σχεδίων των 
πόλεων, κωμών και συνοικισμών του Κράτους και οικοδομής 
αυτών» (ΦΕΚ 228/Α/16.8.1923). 

3. Τις διατάξεις του Ν. 653/1977 «περί υποχρεώσεως των 
παρόδιων ιδιοκτητών κ.λπ.» (ΦΕΚ 214/Α /5.8.1977), όπως 
τροποποιήθηκαν και ισχύουν σήμερα, με τους Ν. 947/1979 
(ΦΕΚ 169/Α726.7.1979) και 960/1970 (ΦΕΚ 194/Α7 
25.8.79). 

4. Τις διατάξεις του άρθρου 25 παρ. 4 του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του Π. Δ/τος 69/8.2.88 (ΦΕΚ 28/ 
16.2.1988) για τον Οργανισμό της Γενικής Γραμματείας Δη¬ 
μοσίων Έργων. 

6. Τις διατάξεις του Ν.Δ. 632/70, όπως αντικαταστάθηκε 


με τις διατάξεις του Ν.Δ. 1143/72 (ΦΕΚ 64/Α772). 

7. Την κοινή απόφαση Δ16α/04/29.11.90 (ΦΕΚ 746/Β / 
30.11.90), των Υπουργών Προεδρίας και Αναπλ. ΠΕΧΩΔΕ 
«περί εξαιρέσεως Διοικητικών πράξεων και εγγράφων από 
τον κανόνα των τριών υπογραφών», που κοινοποιήθηκε με 
την εγκύκλιο 2. 

8. Την απόφαση 71/26.10.93 του Πρωθυπουργού «περί 
καθορισμού αρμοδιοτήτων του Αναπλ. Υπουργού ΠΕΧΩΔΕ, 
Γιάννη Σουλαδάκη» (ΦΕΚ 834/Β’), αποφασίζουμε: 

α) Την επίσπευση από το Δημόσιο της διάνοιξης της νέας 
Λεωφόρου Βυζαντίου (επί του ρέμματος Ποδονίφτη) στο 
Τμήμα αυτής από οδό Αγ. Γεωργίου μέχρι την οδό Φιλελλή¬ 
νων στο Δήμο Νέας Ιωνίας. 

β) Τον χαρακτηρισμό της προκείμενης πολεοδομικής 
εφαρμογής κατεπείγουσας ανάγκης, και 

γ) Την κατάρτιση των στοιχείων προδικασίας που προβλέ- 
πονται από το άρθρο 5 του Ν. 653/1977, για να κινηθεί η δίκη 
καθορισμού των αποζημιώσεων για τις ιδιοκτησίες που ρυμο- 
τομοϋνται. 

Η προϋπολογιζόμενη δαπάνη ποσού θα βαρύνει τις πιστώ¬ 
σεις του έργου 9168600 Δ.Ε. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

< 

Αθήνα, 14 Δεκεμβρίου 1993 

Ο ΑΝΑΠΛ. ΥΠΟΥΡΓΟΣ 

ΓΙΑΝΝΗΣ ΣΟΥΛΑΔΑΚΗΣ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 108/79/7965 (5) 

Χαρακτηρισμός ως διατηρητέου κτιρίου που βρίσκεται εντός 

του ρυμοτομικού σχεδίου Αθηνών και καθορισμός ειδικών 

όρων και περιορισμός δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/ 
1985 «Γενικός Οικοδομικός Κανονισμός» <ΦΕΚ 210/Α'), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «τροποποίηση διατάξεων του Ν. 1577/1985 
“ΓΟΚ” και άλλες σχετικές διατάξεις» (ΦΕΚ 91 /Α'). 

2. Την 67598/758/16.6.1992 απόφαση του Υφυπουργού 
Περιβάλλοντος, Χωροταξίας και Δημ. Έργων «μεταβίβαση 
αρμοδιοτήτων του Υφυπουργού Περιβάλλοντος, Χωροταξίας 
και Δημ. ΈργωΦστο Γενικό Γραμματέα, στους Γενικούς Διευ¬ 
θυντές και στους Προϊσταμένους Διευθύνσεων και Τμημάτων 
του Υπουργείου Περιβάλλοντος, Χωροταξίας και Δημοσίων 
Έργων» (ΦΕΚ 435/Β'). 

3. Τις διατάξεις|ης παρ. Β του άρθρου 1 του Π. Δ/τος 28/ 

5.2.1993 «καθορισμός αρμοδιοτήτων που διατηρούνται από 
τον Υπουργό και τις Περιφερειακές Υπηρεσίες διανομαρχια- 
κού επιπέδου του Υπουργείου Περιβάλλοντος, Χωροταξίας 
και Δημοσίων Έργων» (ΦΕΚ 9/Α ). 

4. Την από 22.6.1993 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

5. Το 74406/4779/22.6.1993 έγγραφο της Διεύθυνσης 
Πολεοδομικού Σχεδιασμού - (Τμήμα Παραδοσιακών Οικι¬ 
σμών). 

6. Το 81861/1.9.1993 έγγραφο του Δήμου Αθηναίων περί 
δημοσίευσης αιτιολογικής έκθεσης. 

7. Την με το 86473/8186/13.9.1993 και 88543/8350/ 

28.9.1993 σύμφωνη γνώμη του ενδιαφερομένου Παναγιώτη 
Κουρβετάρη. 

8. Τις διατάξεις του άρθρου 29Α του Ν. 1558/1985, όπως 
αυτό προστέθηκε με το άρθρο 27 του Ν. 2081/1992 (ΦΕΚ 
154/Α ) και το γέγονός ότι από τις κανονιστικές διατάξεις αυ¬ 
τής της απόφασής δεν προκαλείται δαπάνη σε βάρος του 
κρατικού προϋπολογισμού και του οικείου Δήμου, αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκεται 
εντός του ρυμοτομικού σχεδίου Αθηνών περιοχή Πλατείας 
Αττικής και ειδικότερα επί των οδών Αδμήτου αριθ. 16 και 
Αγορακρίτου αρ. 47, φερόμενο ως ιδιοκτησία των Παναγιώτη, 


Δημητρίου και Γεωργίου Κουρβετάρη, όπως αυτό φαίνεται 
σημειωμένο με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1.000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με 
την 108/79/1993 πράξη του και που αντίτυπό του σε φωτο- 
σμίκρυνση δημοσιεύεται με την παρούσα απόφαση. 

2. Στο χαρακτηριζόμενο ωζ διατηρητέο κτίριο απαγορεύε¬ 
ται κάθε αφαίρεση, αλλοίωση ή καταστροφή των επιμέρους 
αρχιτεκτονικών και διακοσμητικών στοιχείων του. 

3. Ως διατηρητέο ορίζεται το αρχικό κτίριο και οι εναρμονι¬ 
ζόμενες σ’ αυτό προσθήκες και όχι τα πόσης φύσεως προ- 
σκτίσματα που αλλοιώνδυν το κτίριο. 

Ό χαρακτηρισμός των αλλοιούντων το κτίριο προσκτισμά- 
των που δύναται να αφαιρεθούν γίνεται από την Επιτροπή Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

4. Επιτρέπεται η επισκευή, ο εκσυγχρονισμός των εγκατα¬ 
στάσεων, η στατική ενίσχυση, η εσωτερική διαρύθμιση και η 
ανακατασκευή του κτιρίου που χαρακτηρίζεται ως διατηρη¬ 
τέο με νέο φέροντα οργανισμό, εφόσον δεν αλλοιώνεται ο γε¬ 
νικός αρχιτεκτονικός χαρακτήρας του κτιρίου και δεν θίγονται 
τα διατηρητέα στοιχεία του. 

5. Αίτηση για προσθήκη στο διατηρητέο κτίριο αποστέλλε- 
ται από την Πολεοδομική Υπηρεσία στην αρμόδια Υπηρεσία 
του Υπουργείου Περιβάλλοντος, Χωροταξίας και Δημ. Έργων 
με γνώμη της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) για ειδική ρύθμιση σύμφωνα με την παρ. 2 
του άρθρου 4 του Ν. 1577/1985 «περί ΓΟΚ», εφόσον δεν πα¬ 
ραβλάπτεται το διατηρητέο κτίριο. 

6. Δεν επιτρέπεται η τοποθέτηση φωτεινών επιγραφών και 
διαφημίσεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων 
διαστάσεων που πληροφορούν για τυχόν χρήση των χώρων 
του κτιρίου. 

7. Για οποιαδήποτε επέμβαση στο εξωτερικό και εσωτε¬ 
ρικά του διατηρητέου κτιρίου, καθώς και για την τοποθέτηση 
επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.). 

8. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 6 Δεκεμβρίου 1993 

Με εντολή Υπουργού 
Ο Γενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

